Nyeste Skilderie af Kiøbenhavn, 1822-06-01
J London er i afvigte Aar udkommen: History of the Persecutions endured by the Protestants of the South af France, and more espicially of the Department of the Gard, during the Years 1814, 1815, 1816 &c. By Mark Wilkes, 2 Vo. 80. London 1821. (Historie om de Forfølgelser, Protestanterne have lidt i det sydlige Frankrig, og især i Gard Departementet, i Aarene 1814 &c.) Protestanterne i Frankrig, siger Forf., bleve overgivne til Forfølgelse ved Ludvig XIV, som et Forsoningsoffer for hans private Svagheder. De bleve opoffrede af hans Efterfølgere, for at danne et Partie mod Revolutionen. Han tillod sig Grusomhed og Uretfærdighed, i Haab om at faae Tilgivelse for sine Synder De vilde hellere taale Mord og Plyndring, end fornærme Fanatismen, de havde væbnet i deres Sag. Calvinisterne havde ophørt at være et politisk Partie i Frankrig, førend Regjeringen havde tænkt paa at omvende dem til Statsreligionen. Cardinal Richelien havde frataget dem deres Sikkerhedsstæder, og undertrykt deres politiske Forsamlinger; chambres de Pedit, som skulde undersøge Sagerne mellem dem og Catholikerne, var blevet afskaffet; deres Synoder og Consistorier havde mistet ethvert Slags verdslig Jurisdiction; de store Familier af deres Troesbekiendelse havde i de fleste Tilfælde, hvor det var deres Ærgjerrighed tjenligt, forladt deres Menighed; og Mængden af dem, som endnu hang ved Troen, besad hverken deres Forfædres Jver eller Urolighedsaand. Sysselsatte med Handel og Manufacturer vare de fredelige, lydige Undersaatter, rige og vindskibelige Borgere. Jkke længer et politisk Legeme i Staten, vare de blot en Sect eller et Partie i Kirken. Man lod dem ogsaa paa adskillige Maader føle, at de ikke hørte til den herskende Kirke. Under usle Paaskud berøvede man dem deres Templer, og vare de eengang ophævede, fik de ikke Tilladelse til at opføre andre i deres Sted. De vare tvungne til at begrave deres Døde efter Solens Nedgang eller førend dens Opgang, de turde ikke kalde deres Religion den reformeerte, ikke synge Psalmer uden for Kirken, eller ringe med Klokkerne paa Høitidsdage, og uagtet det ikke var dem forbudet at drive Handel og Haandværker, blev det Antal, der kunde optages i disse Corporationer, dog efterhaanden indskrænket, og Bestyrelsen og de dermed forbundne høiere Æresposter vare ganske utilgængelige for saakaldte Kjettere. Disse Jndskrænkninger fraregnede, levede iøvrigt i de fleste Dele af Frankrig læg Folk af catholsk og protestantisk Bekiendelse, baade i de lavere og Middelclasserne, i Samdrægtighed, sysselsatte med eens Forretninger, deelende lige Fornøjelser, giftende sig indbyrdes, og adskilte uden Fiendskab og ondt Sindelav. Saaledes var Religionspartiernes Tilstand, da Ludvig XIV. begyndte at ville omvende sine protestantiske Undersaatter, for at udslette sine i Ungdommen begangne Synder. De hemmelige Machinationer mod Calvinisterne vare mange. Den ene Anordning, følgende paa den anden, berøvede dem Alt, naar undtages fri Religionsøvelse og de almindelige Menneskerettigheder. De bleve udelukkede fra alle offentlige Embeder og Bestillinger, erklæredes udygtige til Dommer- og Municipalembeder; man forbød dem at lære de lærde Sprog i deres Seminarier; deres Templer bleve ofte, under de svageste Paaskud, lukkede o. s. v. Derimod tillodes det dem at drive Agerdyrkning, Handel og mechaniske Konster, og at tjene, men uden Haab om Befordring, i Armeen, der tilstededes dem Frihed at gifte sig, og begrave deres Døde efter deres Kirkeskikke; de kunde raade over deres Eiendom og Børns Opdragelse, men et protestantisk Barn paa syv Aar forundtes ved en Lov Ret til at forandre sin Religion og unddrage sig Forældrenes Myndighed. Man gik endnu videre. Geistligheden satte en Ære i, ganske at udrydde Navnet Kjetter i Frankrig. Der blev anordnet, at enhver Ny-Omvendt skulde fritages for Enroullering som Soldat, ogsaa befaledes hemmeligen, at der skulde indqvarteres flere Soldater hos Calvinisterne end hos den herskende Kirkes Medlemmer, for at tvinge Hugonotterne til at afsværge deres Religion. (Fortsættes.)